**Zámenná zmluva**

uzatvorená podľa § 611 zákona č. 40/1964 Zb. Občianskeho zákonníka

v znení neskorších predpisov

**Zamieňajúci 1:**

Názov: **Obec Rašice**

Sídlo: Rašice 62, 982 62 Rašice

Zastúpené: Aladár Miklós – starosta

IČO: 00649767

 (ďalej len„zamieňajúci 1“)

**a**

**Zamieňajúci 2:**

Názov: **Reformovaná kresťanská cirkev na Slovensku**

 **Dcérocirkevný zbor Rašice**

Sídlo: Skerešovo 41, 982 62 Skerešovo

1. Zastúpené: Ladislav Tóth
2. reformovaný duchovný

IČO: 42003521

(ďalej len„zamieňajúci 2“)

sa dohodli na uzatvorení tejto zámennej zmluvy (ďalej len „zmluva“):

**Článok I**

**Úvodné ustanovenie**

1. Zamieňajúci 1 je výlučným vlastníkomnasledovnej nehnuteľnosti:

**- parcela KN-C č. 1590/8 o výmere 128 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

**- parcela KN-C č. 1590/9 o výmere 27 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

**- parcela KN-C č. 1590/10 o výmere 11 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

**- parcela KN-C č. 1590/11 o výmere 8 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

**- parcela KN-C č. 1618/6 o výmere 9 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

**- parcela KN-C č. 1618/7 o výmere 6 m2,** druh pozemku: zastavaná plocha a nádvorie, zapísaná na LV č. 161, k. ú. Rašice v 1/1-ine,

(nehnuteľnosť uvedená v Čl. I bod 1. ďalej len **„nehnuteľnosť 1**“).

1. Zamieňajúci 2 je výlučným vlastníkomnasledovných nehnuteľností:

 **- parcela KN-E č. 2 o výmere 6 m2,** druh pozemku: záhrada, zapísaná na LV č. 548, k. ú. Rašice v 1/1-ine,

**- parcela KN-E č. 3 o výmere 8 m2,** druh pozemku: zastavaná plocha a nádvorie, zapísaná na LV č. 548, k. ú. Rašice v 1/1-ine,

(nehnuteľnosť uvedená v Čl. I bod 2. ďalej len „**nehnuteľnosť 2**“).

**Článok II**

**Predmet zmluvy**

1. Zamieňajúci 1 touto zmluvou odovzdáva zamieňajúcemu 2 a zamieňajúci 2 touto zmluvou nadobúda od zamieňajúceho 1 do svojho výlučného vlastníctvav 1/1-inenehnuteľnosť 1 uvedenú v Čl. I bod 1. tejto zmluvy.
2. Zamieňajúci 2 touto zmluvou odovzdáva zamieňajúcemu 1 a zamieňajúci 1 touto zmluvou nadobúda od zamieňajúceho 2 do svojho výlučného vlastníctva v 1/1-inenehnuteľnosť 2 uvedenú v Čl. I bod 2. tejto zmluvy.

**Článok III**

**Schválenie zámeny**

1. Zámenu predmetných nehnuteľností schválilo Obecné zastupiteľstvo v Rašiciach na svojom zasadnutí dňa ..................., uznesením č................., ako prípad hodný osobitného zreteľa podľa § 9a ods. 8, písm. e) zákona č. 138/1991 Zb. o majetku obcí v znení neskorších predpisov. Prípad hodný osobitného zreteľa spočíva vtom , že ide o vysporiadanie miestnej komunikácie.

**Článok IV**

**Ohodnotenie predmetu zámeny**

1. Cena nehnuteľnosti 1 je 7 680,00 EUR stanovená podľa obvyklej ceny pozemkov v tejto lokalite na úrovni 10,00 €/m2.
2. Cena nehnuteľnosti 2 je 24 330,00 EUR stanovená podľa obvyklej ceny pozemkov v tejto lokalite na úrovni 10,00 €/m2.
3. Zmluvné strany sa vzájomne dohodli, že pozemky špecifikované v článku I tejto zmluvy sa zamieňajú bezodplatne, **bez  finančného vyrovnania rozdielu ceny nehnuteľností**.

**Článok V**

**Odovzdanie predmetu zámeny**

1. Zmluvné strany sa dohodli, že deň povolenia vkladu zámennej zmluvy v katastri nehnuteľností sa považuje za deň odovzdania predmetov zámeny.
2. Od okamihu odovzdania predmetu zámeny sa zamieňajúci 1 zaväzuje znášať všetky náklady súvisiace s užívaním nehnuteľnosti 2.
3. Od okamihu odovzdania predmetu zámeny sa zamieňajúci 2 zaväzuje znášať všetky náklady súvisiace s užívaním nehnuteľnosti 1.

**Článok VI**

**Nadobudnutie vlastníckeho práva**

1. Vecno-právne účinky nadobudnutia vlastníckeho práva zamieňajúceho 1 a 2 k predmetu zámeny nastanú právoplatným rozhodnutím príslušného okresného úradu, katastrálneho odboru, o povolení vkladu vlastníckeho práva na základe tejto zmluvy.
2. Zmluvné strany sa dohodli, že návrh na vklad vlastníckeho práva bude podpísaný a podaný oboma účastníkmi tejto zmluvy bezodkladne po nadobudnutí jej účinnosti. Účastníci nebudú žiadať o zrýchlené konanie o návrhu na vklad.
3. Náklady súvisiace s prevodom vlastníckeho práva podľa tejto zmluvy bude znášať zamieňajúci 2.
4. Účastníci sa zaväzujú poskytnúť si vzájomnú súčinnosť vyplývajúcu z tejto zmluvy, vrátane súčinnosti potrebnej pre prevod vlastníckeho práva na základe tejto zmluvy a odstránenia prípadných nedostatkov návrhu na vklad alebo tejto zmluvy.

**Článok VII**

**Vyhlásenia zmluvných strán**

1. Zamieňajúci 1 vyhlasuje, že mu nie sú známe akékoľvek faktické alebo právne vady nehnuteľnosti 1, na ktoré by mal zamieňajúceho 2 pred uzavretím tejto zmluvy upozorniť.
2. Zamieňajúci 2 vyhlasuje, že mu nie sú známe akékoľvek faktické alebo právne vady nehnuteľnosti 2, na ktoré by mal zamieňajúceho 1 pred uzavretím tejto zmluvy upozorniť.
3. Zamieňajúci 1 vyhlasuje, že stav a vlastnosti nehnuteľnosti 2 sú mu známe, nakoľko si ju pred podpisom tejto zmluvy osobne a podrobne obhliadol.
4. Zamieňajúci 2 vyhlasuje, že stav a vlastnosti nehnuteľnosti 1 sú mu známe, nakoľko si ju pred podpisom tejto zmluvy osobne a podrobne obhliadol.
5. Zamieňajúci 1 vyhlasuje, že na nehnuteľnosti 1 neviaznu žiadne záložné práva, vecné bremená, nájomné práva a ani žiadne iné vecné alebo záväzkové práva (nároky) tretích osôb.
6. Zamieňajúci 2 vyhlasuje, že na nehnuteľnosti 2 neviaznu žiadne záložné práva, vecné bremená, nájomné práva a ani žiadne iné vecné alebo záväzkové práva (nároky) tretích osôb.
7. Zamieňajúci 2 vyhlasuje, že ku dňu podpisu tejto zmluvy sú uhradené všetky splatné dane a poplatky súvisiace s vlastníctvom a užívaním nehnuteľnosti 2.
8. V prípade, ak sa vyhlásenia zamieňajúceho 1 uvedené v bode 1 a 5 tohto článku tejto zmluvy ukážu ako nepravdivé, vznikne zamieňajúcemu 2 právo na odstúpenie od zmluvy.
9. V prípade, ak sa vyhlásenia zamieňajúceho 2 uvedené v bode 2, 6 a 7 tohto článku tejto zmluvy ukážu ako nepravdivé, vznikne zamieňajúcemu 1 právo na odstúpenie od zmluvy.

**Článok VIII**

**Záverečné ustanovenia**

1. Zmluva nadobúda platnosť dňom jej podpisu oboma zmluvnými stranami. Vecno-právne účinky prevodu vlastníckeho práva na základe tejto zmluvy nastanú spôsobom podľa čl. VI tejto zmluvy.
2. Táto kúpna zmluva je povinne zverejňovanou zmluvou podľa § 5a zákona č. 211/2000 Z. z. o  slobodnom prístupe k informáciám, v znení neskorších predpisov a nadobúda účinnosť dňom nasledujúcim po dni jej zverejnenia. Zverejnenie na webovom sídle obce zabezpečí zamieňajúci 1.
3. Práva a povinnosti zmluvných strán, ktoré nie sú upravené touto zmluvou, sa spravujú príslušnými ustanoveniami Občianskeho zákonníka.
4. Meniť a dopĺňať túto zmluvu je možné len na základe zhodného prejavu vôle zmluvných strán písomnými dodatkami.
5. Zmluva je vyhotovená v štyroch (4) rovnopisoch, z ktorých po jednom (1) obdržia obaja účastníci tejto zmluvy a dva (2) rovnopisy sú určené pre katastrálne konanie.
6. Zmluvné strany vyhlasujú a potvrdzujú, že súhlasia s obsahom zmluvy, že táto zmluva vyjadruje ich skutočnú, vážnu a slobodnú vôľu a že túto zmluvu neuzavreli ani v tiesni ani za nápadne nevýhodných podmienok. Na znak toho zmluvné strany túto zmluvu vlastnoručne podpisujú.

V Rašiciach dňa .........................

 Zamieňajúci 1: Zamieňajúci 2:

....................................................... ........................................................